Riemukaari (Pariisi)

**Riemukaari** () on yksi Pariisin riemukaarista ja yksi kaupungin kuuluisimmista nähtävyyksistä. Napoléon Bonaparte aloitti sen rakentamisen vuonna 1806. Napoléon syöstiin kuitenkin vallasta ja rakennelma valmistui vasta 1836. Sen suunnitteli arkkitehti Jean Chalgrin, joka kaiverrutti siihen Napoléonin sodissa taistelleiden kenraalien nimet. Ulkopuolella sitä koristavat monet kohokuvat kuvastamassa aikaisempia taisteluita, joissa Napóleon oli mukana. Myöhemmin Riemukaaren alle on sijoitettu ensimmäisessä maailmansodassa taistelleen tuntemattoman sotilaan hauta.

Riemukaari sijaitsee Pariisin länsiosassa Place Charles de Gaulle -nimisellä aukiolla (ent. Tähtiaukio, ). Aukio on samalla liikenneympyrä, josta lähtee 12 leveää puistokatua säteittäisesti eri suuntiin. Kuuluisin niistä on itäkaakosta, Place de la Concordelta Riemukaarelle johtava *Avenue des [[Champs-Élysées]]*, johon nähden riemukaari on kohtisuorassa. Sen suorana jatkeena Riemukaaren toisella puolella on *[[Avenue de la Grande-Armée]]*, joka johtaa (nimeään välillä vaihtaen) La Défenselle. Molemmat kadut ovat osa Pariisin halki kulkevaa *[[Axe historique]]* -kaupunkiakselia, joka kulkee siten myös Riemukaaren läpi. Aukion alla sijaitsee Pariisin metron risteysasema *Charles de Gaulle-Étoile*.

Alkujaan Riemukaari sijaitsi Pariisin rajalla ja oli porttina aiemmin 1780-luvulla rakennetulla kaupunginmuurilla, jonka kohdalla nykyisin on Pariisin keskimmäinen bulevardien kehä. Nykyisen kaltaiseksi Riemukaaren ympäristö rakennettiin Napoleon III:n aikana, jolloin rakennettiin myös useimmat aukioilta alkavat puistokadut.

Riemukaari on keskimmäinen kolmesta riemukaaresta, jotka sijaitsevat samalla kaupunkiakselilla. Keskustan puoleisessa päässä on 1808 valmistunut Arc de Triomphe du Carrousel ja La Défensessä 1989 rakennettu moderni Grande Arche.

## Veistosten yksityiskohtia
Neljä tärkeintä veistosryhmää ovat:
* *Vuoden 1792 Lähtö* (toiselta nimeltään *[[La Marseillaise]]*), tekijä François Rude.
* *Vuoden 1810 Riemuvoitto*, tekijä Jean-Pierre Cortot.
* *Vuoden 1814 Vastarinta*, tekijä Antoine Étex.
* *Vuoden 1815 Rauha*, tekijä Antoine Étex.



Tiedosto:Paris July 2011-16a.jpg|*Vuoden 1792 Lähtö<br />([[La Marseillaise]])*
Tiedosto:Paris July 2011-17a.jpg|*Vuoden 1810 Riemuvoitto*
Tiedosto:Paris July 2011-15a.jpg|*Vuoden 1814 Vastarinta*
Tiedosto:Antoine Étex, Der Friede von 1815, Halbrelief, Arc de Triomphe, Paris.jpg|*Vuoden 1815 Rauha*



Kuusi matalaa pintareliefiä on veistetty kaaren neljälle sivulle ja ne esittävät kohtauksia Ranskan vallankumouksesta ja Napoleonin imperiumista. Niistä neljä sijaitsee kaaren etuosissa veistosryhmien yllä ja kaksi kaaren sivuilla:
* *[[Aboukirin taistelu]] 25. heinäkuuta 1799*, tekijä Bernard Seurre (eteläosa vasemmalla).
* *[[François Séverin Marceau|Kenraali Marceau’n]] hautajaiset 21. syyskuuta 1799*, tekijä Henri Lemaire (eteläsivu oikealla).
* *[[Jemappesin taistelu]] 6. marraskuuta 1792*, tekijä Carlo Marochetti (itäsivu).
* *Alexandrian valtaus 3. heinäkuuta 1798*, tekijä John-Étienne Chaponnière (pohjoissivu vasemmalla).
* *Kulku Arcolen sillalle15. marraskuuta 1796*, tekijä Jean-Jacques Feuchère (pohjoissivu oikealla).
* *[[Austerlitzin taistelu]] 2. joulukuuta 1805*, tekijä Théodore Gechter (länsisivu).



Tiedosto:Paris Arc de Triomphe Bataille de Jemmappes.jpg|*[[Jemappesin taistelu]] 6. marraskuuta 1792*
Tiedosto:Paris Arc de Triomphe Bataille d'Austerlitz.jpg|*[[Austerlitzin taistelu]] 2. joulukuuta 1805*



Tiedosto:Paris Arc de Triomphe Bataille d'Aboukir.jpg|*[[Aboukirin taistelu]] 25. heinäkuuta 1799*
Tiedosto:Paris Arc de Triomphe Mort de Marceau 2.jpg|*[[François Séverin Marceau|Kenraali Marceau’n]] hautajaiset 21. syyskuuta 1799*
Tiedosto:Paris Arc de Triomphe prise d'Alexandrie.jpg|*Alexandrian valtaus 3. heinäkuuta 1798*
Tiedosto:Paris Arc de Triomphe passage du pont d'Arcole.jpg|*Kulku Arcolen sillalle 15. marraskuuta 1796*



### Attika
Attika on koristeltu 30 kilvellä ja gladiuksella. Kilpiin on kaiverrettu vallankumouksen ja imperiumin suuret taistelut: Valmy, Jemappes, Fleurus, Montenotte, Lodi, Castiglione, Rivoli, Arcole, Pyramides, Aboukir, Alkmaer, Zürich, Heliopolis, Marengo, Hohenlinden, Ulm, Austerlitz, Iena, Friedland, Somosierra, Essling, Wagram, Moskowa, Lützen, Bautzen, Dresde, Hanau, Montmirail, Montereau ja Ligny.



Tiedosto:Batailles gravées sur atique ADT.jpg|*Attikan kilpiin kaiverretut taistelut (huomaa kalligrafia)*



### Friisi
Friisin matalat reliefit kiertävät suuren palkiston jokaiselle neljälle sivulle. Ne kuvaavat:
* *Armeijan lähtö*, tekijät Joseph-Silvestre Brun, Georges Jacquot ja Charles-René Laitié. Tässä friisissä voidaan nähdä useita vallankumouksen ja imperiumin hahmoja. Vasemmalta oikealla voidaan erottaa Chenier, Moitte, Roland, Me Roland, Penthièvre, Marceau, Hoche, Soult, Carnot, Cambronne, Joubert, Latour d'Auvergne, Championnet, Jourdan, Beurnonville, La Fayette, Sieyes, Orléansin herttua, Bailly, Bourbonin herttua, Talleyrand, Mirabeau, Custine, Foy, Desaix, Chartresin herttua, Masséna, Kléber, Houchard, Kellermann, Daboville, Lefebvre, Augereau, Dumouriez, Miranda, Gouvion St Cyr, Eugène ja Joséphine de Beauharnais, David, Gossec, Rouget de l'Isle.
* *Armeijan paluu*, tekijät Louis-Denis Caillouette, François Rude ja Bernard Seurre.

### Arkadit
Suuriin arkadeihin on lisätty allegorisia figuureja, jotka edustavat roomalaisen mytologian hahmoja (tekijä James Pradier).



Tiedosto:Paris Arc de Triomphe 06.jpg|*Allegorinen figuuri (pohjoissivu vasemmalla)*
Tiedosto:Paris Arc de Triomphe 07B.jpg|*Allegorinen figuuri (pohjoissivu oikealla)*
Tiedosto:Figure_allégorique_2_grande_arche.jpg|*Allegorinen figuuri (eteläosa vasemmalla)*
Tiedosto:Figure_allégorique_1_grande_arche.jpg|*Allegorinen figuuri (eteläsivu oikealla)*



Suurten arkadien pilarien sisäsivulle on kaiverrettu vallankumouksen ja imperiumin suurten taistelujen nimet.



Tiedosto:Batailles gravées sous grandes arcades.jpg|*Suuriin arkadeihin kaiverretut taistelut (huomaa erottajat)*



Pieniin arkadeihin on lisätty allegoriset figuurit, jotka esittävät jalkaväkeä (tekijä Théophile Bra), ratsuväkeä (tekijä Achille Valois), tykistöä (tekijä Joseph Debay) ja merivoimia (tekijä Émile Seurre).



Tiedosto:Figure allégorique Infanterie.jpg|*Allegorinen figuuri, joka esittää [[Jalkaväki|jalkaväkeä]]*
Tiedosto:Figure allégorique Cavalerie.jpg|*Allegorinen figuuri, joka esittää [[Ratsuväki|ratsuväkeä]]*
Tiedosto:Figure allégorique artillerie.jpg|*Allegorinen figuuti, joka esittää [[Tykistö|tykistöä]]*
Tiedosto:Figure allégorique Marine.jpg|*Allegorinen figuuri, joka esittää [[Merivoimat|merivoimia]]*



Pienten arkadien sisäsivulle on kaiverrettu vallankumouksen ja imperiumin merkkihenkilöitä. Taisteluissa kuolleiden nimet ovat alleviivattu.



Tiedosto:Paris Arc de Triomphe inscriptions 2.jpg|*Pohjoispilari*
Tiedosto:Paris Arc de Triomphe inscriptions 3.jpg|*Itäpilari*
Tiedosto:Paris Arc de Triomphe inscriptions 7.jpg|*Eteläpilari*
Tiedosto:Paris Arc de Triomphe inscriptions 6.jpg|*Länsipilari*



Vallankumouksen ja imperiumin merkkihenkilöiden nimien ylle on sijoitettu neljä matalaa reliefiä. Ne esittävät vallankumouksen ja imperiumin tunnettuja taisteluja:
* *Attribuutti voitoille pohjoisessa*, tekijä François Joseph Bosio. Kohtaus kuvaa Austerlitzin, Ienan, Friedlandin, Ulmin, Wagramin ja Eylaun taisteluja.
* *Attribuutti voitoille idässä*, tekijä Jacques-François Walcher. Kohtaus kuvaa Alexandrian, Pyramidien, Aboukirin ja Heliopolin taisteluja.
* *Attribuutti voitoille etelässä*, tekijä Antoine-François Gérard. Kohtaus kuvaa Marengon, Rivolin, Arcolen ja Lodin taisteluja.
* *Attribuutti voitoille lännessä*, tekijä Jean-Joseph Espercieux. Kohtaus kuvaa Jemmapesin ja Fleuris’n taisteluja.



Tiedosto:Attributs des victoires du Nord.png|*Attribuutti voitoille pohjoisessa*
Tiedosto:Attributs des victoires de l'Est.png|*Attribuutti voitoille idässä*
Tiedosto:Attributs des victoires du Sud.png|*Attribuutti voitoille etelässä*
Tiedosto:Attributs des victoires de l'Ouest.png|*Attribuutti voitoille lännessä*



## Tuntemattoman sotilaan hauta

Riemukaaren alla on tuntemattoman sotilaan hauta. Muistomerkissä lukee: ”Ici repose un soldat français mort pour la Patrie, 1914–1918 ()”.

Kun Britannia lokakuussa 1920 ilmoitti hautaavansa tuntemattoman sotilaan Westminsterin katedraaliin 11. marraskuuta 1920, ranskalaiset tunsivat itsensä nöyryytetyiksi: olihan Ranskassa jo vuonna 1916 ehdotettu, että aivan tavallinen sotilas haudattaisiin Panthéonin suurmiesten läheisyyteen. Ajatus oli kuitenkin jumittunut poliittisiin kiistoihin: vasemmisto halusi hautapaikan Panthéoniin ja oikeisto Riemukaarelle. Merkkipäivän lähestyessä kiihkeimmät uhkasivat siirtyä suoraan toimintaan oman asiansa puolesta, ja skandaalin välttämiseksi aloitteeseen pantiin uutta vauhtia. Kolme päivää ennen seremoniaa sodan kuolettavimpien taistelupaikkojen kenraalit saivat kukin käskyn kaivaa esiin sellainen sotilaan ruumis, joka tiedettiin ranskalaiseksi, mutta jonka tarkkaa henkilöllisyyttä ei kyetty selvittämään. 9. marraskuuta 1920 Verduniin kuljetettiin kahdeksan arkkua, joista muuan nuori sotilas valitsi kuudennen. Arkku kuljetettiin junalla Pariisiin. Sodan päättymisen vuosipäivänä 11. marraskuuta 1920 arkku saatettiin Champs-Elysées'ta pitkin Riemukaarelle. Arkku odotti Riemukaaren huoneessa sillä välin, kun hautaa kaivettiin holvin alle. Lopullinen hautaaminen tapahtui 28. tammikuuta 1921.

Tuntemattoman sotilaan haudalla palaa ikuinen tuli.



Tiedosto:28-1-21, inhumation du soldat inconnu à l'Étoile - btv1b53053564z.jpg|Tuntemattoman sotilaan hautajaiset 28. tammikuuta 1921.
Tiedosto:Gabriel Boissy à côté de la tombe du Soldat inconnu.jpg|Gabriel Boissy, jonka mielessä paloi ajatus ikuisesta tulesta.
Tiedosto:Secretary Kerry, French Foreign Minister Fabius, Ambassador Hartley Pause After 70th Anniversary VE Day Wreath-Laying Ceremony in Paris (17421255431).jpg|Tulisijan muoto kuvaa tykin suuta.
Tiedosto:11novembre1923.jpg|André Maginot sytyttää ikuisen tulen vuonna 1923.



## Lähteet

## Aiheesta muualla
* Turistitietoa Riemukaaresta 
* Riemukaaren historiaa